
Здравейте!Аз съм руски гражданин от български произход.Преди притежавах български документи за самоличност,но ми ги отнеха,когато поисках от общината на родния ми град документ за гражданско състояние,защото исках да сключа брак с български гражданин,но след като ми отказаха този документ сключих брак с руския си документ.Иззеха ми български документите и сега съм само с руския си паспорт.Намирам се в България,но съм и без пребиваване.Какво трябва да направя,за да имам права в собствената си държава,защото за да си изкарам документ за пребиваване ми изискват виза Д ,а тя е за чужденци,които идват в България ,а аз съм в България и не мога да излизам от страната.Ако имате отговор на моя казус,ще се радвам да го получа.


 

документ за пребиваване
=======================

 

Между другото, имам още една идея – понеже виждам, че пишете, че сте от български произход, защо не проучите процедурата за придобиване на българско гражданство на лица от български произход или с родител български гражданин? Може да се окаже по-лесно и със сигурност е по- трайно разрешение на Вашия случай. Всички необходими документи и разяснения можете да видите на страницата на Министерство на правосъдието, съответно на Държавна агенция за българите в чужбина.




Здравейте,


На първо място, не успях да разбера кой Ви е отнел пребиваването и защо. Да допуснем, че е държавен орган в Република България.


Към момента пребивавате незаконно в страната. Това означава, че във всеки момент може да бъдете поканен да напуснете и след това нещата ще се развият по-зле за Вас, понеже няма да можете повече да получите пребиваване. 


Задължително е да излезете от страната (не е задължително да е в Русия, може и в друга държава, ако консулството ни позволи) и да подадете документи за виза тип D, на основание – брак с български гражданин. Подгответе си всички нужни документи за това. Не можете да получите виза в България, такава се издава само зад граница.


След като влезете легално, можете да подадете документи за продължително пребиваване, което не е много сигурно, че ще Ви разрешат…. предвид, че сте пребивавали незаконно в страната. Но нямате друг вариант.


Разбирам колко неприятна ситуация е това за Вас, но няма как да я избегнете. Успех!




Здравейте,


за получаване на разрешение за продължително пребиваване като член на семейство на български гражданин, Ви е необходима виза по чл. 15, ал. 1 от Закона за чужденците в РБ. 


Поздрави,  

адв. Митова  

0898 303092


